બધું જ બરોબર ચાલી રહ્યું હતું ત્યાં ઈઝરાયેલે 1989માં જેરુસલેમમાં નવી એમ્બેસી ખોલવા માટે અમેરિકાને 99 વર્ષના ભાડાપટ્ટે વાર્ષિક 1 ડોલરની કિંમતે જમીન આપી દીધી. આજ દિવસ સુધી આ જમીનનો કોઈજ ઉપયોગ નથી કરવામાં આવ્યો. 1995માં અમેરિકન કોંગ્રેસે એક કાયદો પસાર કરીને અમેરિકાને તેની એમ્બેસી તેલ અવિવથી ખસેડીને જેરુસલેમ ખસેડવાનું કહ્યું. આ કાયદો લાવનાર કોંગ્રેસમેનના એક જૂથનું કહેવું હતું કે અમેરિકાએ ઇઝરાયેલની જેરુસલેમને પોતાની રાજધાની બનાવવાની ઈચ્છાનું સન્માન કરવું જોઈએ. આ કાયદો પસાર થયા બાદ ત્રણ અમેરિકી રાષ્ટ્રપતિઓ બિલ ક્લીન્ટન, જ્યોર્જ બુશ અને બરાક ઓબામાએ આ અંગે કોઇપણ નિર્ણય ન લીધો અને દર છ મહીને આ કાયદાના અમલને presidential waiver દ્વારા આગળ ઠેલતા રહ્યા.